Aktrise Sandra Ferreira oorledeSandra Ferreira Foto: Lizz Meiring Facebook Die aktrise Sandra Ferreira is Donderdagoggend oorlede. “Dit klink my sy het ŉ bloedklont ontwikkel ná ŉ operasie,” het die aktrise Lizz Meiring op haar Facebook-blad bevestig. Ferreira het in talle rolprente soos Nag van die Negentiende verskyn. Sy was ook in verskeie TV-reekse soos Onder draai die duiwel rond, Plek van die Vleisvreters en Song vir Katryn te sien. Sy was ongetroud. “Rus in vrede, liewe Sandra. Ek eer jou sonderlinge talent en jou deernisvolle menswees,” het Meiring gesê.